<classify> KWA muda wa miezi sita H ospitali ya Benjamin Mkapa imefanya upasuaji 622 wa mtoto wa jicho, huku lengo lake ni kuhakikisha inatoa tiba ya kubadilisha kioo cha jicho ifi kapo mwaka 2022.H ayo yalibainishwa na daktari wa macho wa Idara ya macho katika hospitali hiyo, Dk Amon Mwakakonyole alipozungumza na H abariLeo. Alisema kwa sasa matibabu ya kubadilisha kioo cha jicho yamekuwa hayafanyiki kutokana na kutokuwapo na vifaa.Lengo la hospitali hiyo kuhakikisha wanatoa tiba hiyo ifikapo mwaka 2022. Aidha, akizungumzia programu ya huduma za macho wanayoitoa hususani wa vijijini ambao wako mbali na huduma hizo, Mwakakonyole alisema tangu kuanza programu ya kuwafikia Wanadodoma, imetoa upimaji kwa wananchi 4,491.Kati ya watu waliofanyiwa uchunguzi wa macho, 2,457 wamefanyiwa katika hospitali na 2,034 wamefanyiwa kwenye kambi ambazo tumezifanya vijijini katika wilaya za Dodoma, alisema na kuongeza: Kati ya watu waliofanyiwa uchunguzi, waliokutwa na magonjwa mbalimbali ya macho ni 831 ikiwa wa hospitalini ni 341 na wale tuliowafuata vijijini ni 490. H ivyo waliofanyiwa upasuaji ni 622, ikiwa ni wastani wa kufanyia upasuaji wagonjwa 25 kwa wiki.Alisema katika kambi ambazo wamekuwa wakizifanya, wamebaini kuwapo kwa kiwango kikubwa cha magonjwa ya mtoto wa jicho, kovu kwenye kioo cha jicho, shinikizo la jicho na majonjwa ya retina ambayo huwapata wagonjwa wa kisukari na wale wenye umri mkubwa. Kwa asilimia kubwa tuliowafanyia upasuaji ni wale waliokuwa na mtoto wa jicho, kwa wale ambao walikuwa na matatizo ya retina na upeo mdogo wa kuona unaorekebishwa kwa miwani walipewa miwani, alisema.Alisema kwa kuwa programu hiyo imekuwa ikidhaminiwa, wagonjwa ambao wanafikia hatua ya kufanyiwa upasuaji wanachangia Sh 30,000 huku gharama za kulazwa, chakula zinagharamiwa na mradi. Kwa gharama halisi Sh 10,000 zinatakiwa kugharamia kufungua faili, na kumuona daktari, vipimo vinagharimu Sh 100,000 na kitanda Sh 25,000 lakini kupitia programu hii mgonjwa huchangia kiasi kidogo, alisema. Meneja mradi huo, H appiness Tuvana alisema kwa sasa tayari wameshafika kwenye vijiji vya wilaya za C hamwino, Bahi, C hemba, Manispaa, Mpwapwa na kuwa lengo ni kuwafikiwa wote katika mkoa wa Dodoma.  <topic>: KITAIFA 